**Dôvodová správa**

Mestskej časti Košice – Sídlisko KVP bol zo strany mesta Košice doručený návrh Memoranda o rozdelení nenávratného finančného príspevku z pripravovanej výzvy v rámci Operačného programu IROP, prioritná os 9 FAST-CARE (ďalej aj „nenávratný finančný príspevok“), v súlade so špecifickým cieľom 9.1, ktorého cieľom je pokryť a refundovať náklady súvisiace s rýchlou reakciou miestnej územnej samosprávy na potreby skupiny utečencov s dočasným útočiskom, ktorí prišli na Slovensko, za obdobie marec – november 2022. V zmysle predmetnej výzvy vyhlásenej Ministerstvom informatizácie, regionálneho rozvoja a investícií sú oprávnenými prijímateľmi nenávratného finančného príspevku mestské časti mesta Košice.

Návrh memoranda uvažuje s prerozdelením nenávratného finančného príspevku získaného mestskými časťami medzi mesto Košice a mestské časti. V prípade mestskej časti Košice – Sídlisko KVP je celková suma žiadaného nenávratného finančného príspevku vo výške 335 400 €, pričom podľa návrhu memoranda má byť mestu Košice prevedená suma 178 644 €. Takto získané finančné prostriedky od mestských častí navrhuje mesto prerozdeliť medzi tie mestské časti, ktoré majú nárok na nenávratný finančný príspevok vo výške nižšej ako 40 000 € v prípade malých mestských častí a nižšej ako 90 000 € v prípade veľkých mestských častí. V prípade akceptácie memoranda v jeho navrhovanom znení by teda mestskej časti Košice – Sídlisko KVP ostal nenávratný finančný príspevok vo výške 156 756 €.

Mestská časť Košice – Sídlisko KVP podala žiadosť o poskytnutie nenávratného finančného príspevku v rámci predmetnej výzvy dňa 28.03.2023

Spracovali:

JUDr. Magdaléna Balážová

JUDr. Lenka Čechová Pisarčíková

Právne oddelenie

V Košiciach, 31.03.2023